ADVENT NA VOJNOVIĆU: Mate Bulić
2023-12-15 20:00 - 23:30 (Europe/Zagreb) | Studentski dom Dubrovnik, Ul. dr. Vladka Mačeka 21,, Dubrovnik, Dubrovnik, 20000, Croatia (Local Name: Hrvatska)

SAJAM SUSJEDSTVA U ART RADIONICI LAZARETI (lađa X)
2023-12-16 11:00 - 20:00 | Lazaret, DUBROVNIK, Dubrovačko - neretvanska županija, 20000, Croatia (Local Name: Hrvatska)
Art radionica Lazareti i susjedi, umjetice i umjetnici, obrti, kućne radinosti i hobisti,
pozivaju vas na prvi Sajam susjedstva u Lazaretima od 14. do 16.12.!
Sajam je osmišljen kao prilika da se na jednom mjestu pokažu kreativni i stvaralački potencijali susjedstva, razmjene znanja, pronađe inspiracija, ali i nađu pokloni za nadolazeće blagdane.
Na sajmu će se naći ručno izrađenog nakita, sapluna, pupica, prigodnih poklona, prirodnih masti, tinkura i likera, crteža i radova lokalnih umjetnika kao i printeva, igračaka, bursi i ukrasa od pletiva, herbarij-razglednica, kuglica za bor, i još puno toga uz sudionike kao što su: Nakitich, Fine Art Dubrovnik, SapLun Dubrovnik, Terine rukotvorine, Saskalija, Herbarium HLV, Mirakuli, Gift & Art Shop Medusa…. Vještim rukama izrađeno, a za božićne i druge poklone idealno!
Sajam se održava u Art radionici Lazareti (lađa X) od četvrtka 14.12. do subote 16.12. prema sljedećem rasporedu:
četvrtak, 14. 12; 16 – 20 h
petak, 15. 12; 11 – 20 h
subota, 16. 12; 11 – 20 h
Izlagači će se izmijenjivati tijekom navedenih dana, pa svakim danom možete očekivati nešto novo na Sajmu susjedstva!

Gibonni
2023-12-16 21:00 - 23:30 | Stradun, DUBROVNIK, Dubrovačko - neretvanska županija, 20000, Hrvatska

ADVENT NA VOJNOVIĆU: Dalmatino
2023-12-17 20:00 - 23:30 | Studentski dom Dubrovnik, Ul. dr. Vladka Mačeka 21,, Dubrovnik, Dubrovnik, 20000, Croatia (Local Name: Hrvatska)
Koncert uz 60 godina Studentskog centra Dubrovnik

Savez Crnogoraca Hrvatske: Književna večer posvećena pjesniku, romanopiscu i esejistu Miloradu Miju Popoviću
2023-12-21 19:00 - 20:00 | Dubrovačke knjižnice, Znanstvena knjižnica, Ul. Cvijete Zuzorić 4, DUBROVNIK, Dubrovačko - neretvanska županija, 20000, Croatia (Local Name: Hrvatska)
Društvo crnogorsko-hrvatskog prijateljstva DNŽ Dubrovnik, u sastavu Saveza Crnogoraca Hrvatske, Ogranka Matice hrvatske u Dubrovniku i Dubrovačkih knjižnica, poziva na književnu večer posvećenu pjesniku, romanopiscu i esejistu Miloradu Miju Popoviću, koja će se održati u četvrtak, 21. prosinca 2023., u 19 sati u Saloči od zrcala Narodne knjižnice Grad. Moderator događanja bit će Darko Šuković, izdavač i glavni urednik Antene M iz Podgorice.
Milorad Mijo Popović: ( Lipa Cucka, blizu Cetinja ,1957) pjesnik, esejist, prozni pisac, urednik. Autor je osam knjiga poezije. Djela su mu prevođena na mnoge strane jezike. Objavio je knjige pjesama: Sa trga glodara (1981.), So Jude (1982.), Nema više klađenja (1985.), Red se polako zavodi (1987.), Cetinjski ljetopis (1991.), Nesigurna zemlja (2005.), koja ima i svoje slovenačko izdanje (Negotova dežela, Ljubljana, 2007.), Raskršća (Cetinje 2008.). Prevođen je na engleski, talijanski, njemački, turski, češki, poljski, litvanski, mađarski, rumunjski, albanski, bugarski i makedonski jezik. Zastupljen je u više antologija crnogorske i jugoslavenske poezije. Objavio je knjige eseja: Mali narod i nacionalizam (1998.), Crnogorsko pitanje (dva izdanja, 1999. i 2000.), Podijeljena nacija (2010), Njegoš i crnogorska nacija (Cetinje, 2011.). Crnogorsko pitanje je prevedeno na bugarski jezik (Černogorskij vopros, Sofija, 2001.) te talijanski (La questione montenegrina, dva izdanja, Rim, 2002. i 2003.) i drugo. Dobitnik je velikog broja nagrada i priznanja, od kojih izdvajamo: Nagrada za najbolju knjigu u Crnoj Gori (1982.), Nagrada „Risto Ratković“(2005.), Nagrada „Miroslavovo jevanđelje“ nagrada „Meša Selimović“, nagrada Jutarnjeg Lista, Trinajstojulska nagrada, Njegoševa nagrada, nagrada „Bosanski stećak“, nagrada „Ivan Crnojević“, Trinaestonovembarska nagrada i druge. S Mladenom Lomparom i Slavkom Perovićem, osnovao je 1986. godine časopis za književnost, kulturu i društvena pitanja Ars. Predsjednik je Crnogorskog društva nezavisnih književnika (CDNK) i direktor Otvorenog kulturnog foruma na Cetinju (OKF).
U programu se očekuje i sudjelovanje gospodina Adrijana Vuksanovića, predsjednika Hrvatske građanske inicijative Crne Gore i poslanika Skupštine Crne Gore. Manifestaciju sufinancira Uprava za suradnju sa dijasporom Crne Gore. Prijatelji manifestacije: OPZ Vinarija Vrbnik, Apertus d.o.o. Rijeka.

ADVENT NA VOJNOVIĆU: Zsa Zsa
2023-12-22 20:00 - 23:30 | Studentski dom Dubrovnik, Ul. dr. Vladka Mačeka 21,, Dubrovnik, Dubrovnik, 20000, Croatia (Local Name: Hrvatska)

Dubrovački božićni koncert
2023-12-22 20:00 - 22:00 | Valamar Lacroma Dubrovnik, Ul. Iva Dulčića 34, DUBROVNIK, Dubrovačko - neretvanska županija, 20000, Croatia (Local Name: Hrvatska)

DUBROVAČKI BOŽIĆNI KONCERT
2023-12-22 20:00 - 22:00 | Hotel Lacroma, Iva Dulčića 34, 20000, Dubrovnik, DUBROVNIK, Dubrovačko - neretvanska županija, 20000, Hrvatska
DUBROVAČKI BOŽIĆNI KONCERT
22.12. petak, hotel Valamar Lacroma u 20 sati

Dubrovački simfonijski orkestar
Hari Zlodre, dirigent
Solisti:
Lana Kos, sopran
Marko Škugor, tenor
Lucija Pećar Končić, vokal
Mara Burum, vokal
Klapa Subrenum
Teatar bend

PROGRAM :

P.I. Čajkovski: Orašar, suita, Op. 71a
Uvertira Ples šećerne vile
K.K. Davis: Little drummer boy, arr. D. Butigan DSO
I. Berlin: White Christmas, arr. D. Butigan Marko Škugor
A. Adam: O Holy Night, arr. D. Butigan Lana Kos
G. F. Händel: Joy to the World, arr. D. Butigan Lana Kos i Marko Škugor
N. Regney / G. Shayne: Do you hear what I hear, arr. D. Butigan Lucija Pećar Končić
H. Martin: Have Yourself a Merry Little Christmas, arr. D. Butigan. Lucija Pećar Končić
H. Gillespie / J. Coots: Santa Claus is coming to town Teatar band
H. Williams / A.Thompson / D.Morris / H.Murray: Last Christmas Teatar band
J. Lennon: Happy Xmas (War is over) Teatar band
Dubrovačka kolenda, arr. D. Butigan
Kyrie Eleison, arr. K. Magdić klapa Subrenum
Z. Runjić / D.Britvić: Bijeli Božić, arr. D. Butigan Mara Burum
J.F. Wade / D. Bertolucci: Adeste Fideles, arr. Đ. Jusić Marko Škugor
Tri kralja jahahu, arr. K. Magdić klapa Subrenum
Đ. Jusić: Božić u gradu Mara Burum
F.X. Gruber: Tiha noć, arr. D. Butigan Lana Kos
Veselje ti navješćujem, arr. Đ. Jusić
Narodi nam se, arr. Đ. Jusić
U sve vrijeme godišta, arr. D. Butigan
Zvončići, arr. Đ. Jusić Svi

Koncert je organiziran u suradnji Grada Dubrovnika, Dubrovačkih ljetnih igara, Dubrovačkog simfonijskog orkestra, Turističke zajednice grada Dubrovnika i hotela Valamar Lacroma Dubrovnik

OGRANAK CAVTAT Predstavljanje slikovnice "Šetnja Cavtatom" Veronike Bjelopere
2023-12-23 15:00 - 16:00 | Dubrovačke knjižnice, Znanstvena knjižnica, Ul. Cvijete Zuzorić 4, DUBROVNIK, Dubrovačko - neretvanska županija, 20000, Croatia (Local Name: Hrvatska)
Dubrovačke knjižnice pozivaju na predstavljanje slikovnice “Šetnja Cavtatom” autorice Veronike Bjelopere koje će se održati u Ogranku Cavtat u subotu, 23. prosinca 2023., u 15 sati.
U obitelji će reći kako je Veronika talent za pisanje dobila od djeda Luka Zadre koji je pisao poeziju. Iako je on većinu svojih pjesama “držao” u glavi, tri su mu izašle u zborniku pjesama “Ranjenom Dubrovniku: ratna poezija 1991-1992. ” Autorici ovo nije prva izdana slikovnica, budući da je ranije napisala i slikovnicu “Đir s Orlandom”, no ovo je prvo predstavljanje neke njezine slikovnice ikad, stoga vas pozivamo da joj u velikom broju pružimo podršku te ju nagradimo za njezin trud.
“Šetnja Cavtatom” šetnja je jedne djevojčice u kojoj ona susreće brojna poznata lica i znamenitosti Cavtata. Što će djevojčica sve saznati u svojoj šetnji, imat ćete prilike i vi sami čuti upravo na predstavljanju slikovnice budući da će ju, za vas i vašu djecu, autorica pročitati zajedno s ilustratoricom, učenicom 6. razreda, Katarinom Fišer. Nakon čitanja slikovnice, mlada će ilustratorica dio svog talenta podijeliti s okupljenom dječicom. Tako će se, mali sudionici, i riječju i slikom, upoznati bolje s dragim Cavtatom. Ulazak je slobodan za sve.

Queen Sensation
2023-12-23 21:00 - 23:00 | Stradun, DUBROVNIK, Dubrovačko - neretvanska županija, 20000, Hrvatska

Nipplepeople & Detour
2023-12-26 21:00 - 23:00 | Stradun, DUBROVNIK, Dubrovačko - neretvanska županija, 20000, Hrvatska

ADVENT NA VOJNOVIĆU: Jole
2023-12-27 20:00 - 23:30 | Studentski dom Dubrovnik, Ul. dr. Vladka Mačeka 21,, Dubrovnik, Dubrovnik, 20000, Croatia (Local Name: Hrvatska)

BOŽIĆNI KONCERT
2023-12-27 20:00 - 21:00 | Crkva Male braće, DUBROVNIK, Dubrovačko - neretvanska županija, 20000, Hrvatska
BOŽIĆNI KONCERT
27.12. srijeda, crkva Male braće u 20 sati

Dubrovački simfonijski orkestar
Dubrovački solisti, klape i zborovi
Viktor Lenert, dirigent

DZF | Druga strana povijesti: Koncertna šetnja s pijanisticom Ivanom Jelačom
2023-12-28 18:00 - 19:00 | Dubrovačke knjižnice, Znanstvena knjižnica, Ul. Cvijete Zuzorić 4, DUBROVNIK, Dubrovačko - neretvanska županija, 20000, Croatia (Local Name: Hrvatska)
Druga strana povijesti: Saloča od zrcala
/ The Other Side of History: The Mirror Hall
Koncertna šetnja / Concert walk
Ivana Jelača, klavir
Narodna knjižnica Grad
četvrtak, 28. prosinca u 18 sati
Koncertne šetnje naslovljene Druga strana povijesti ocrtavaju bogatu dubrovačku povijesnu i glazbenu ostavštinu. Prigodnim glazbenim programom po izboru autorice, pijanistice Ivane Jelače, posjetitelje će uvesti u ambijentalnost dubrovačkih palača i salona te suvremene izvedbene forme koje uspostavljaju mrežu interakcija između svih sudionika glazbene izvedbe; izvođača i publike, glazbe i prostora.
Koncertna šetnja u Čitaonici narodne knjižnice Grad pod naslovom Saloča od zrcala, glazbom tematizira nekadašnje malo privatno kazalište za „glazbena sijela i izvedbe“ u palači Vladislava Gozze.
Ulazak je slobodan, a u blagdanskom raspoloženju u Saloči posjetitelje zasigurno očekuje nesvakidašnji glazbeni doživljaj. Projekt se realizira uz potporu Grada Dubrovnika te Turističke zajednice Grada Dubrovnika, u suorganizaciji Dubrovačkih knjižnica.

Otvorenje izložbe "30 godina Slikarskog odjela Umjetničke škole Luke Sorkočevića"
2023-12-28 19:00 - 21:00 | Lazareti, lađa I, Frana Supila 10, DUBROVNIK, Dubrovačko - neretvanska županija, 20000, Croatia (Local Name: Hrvatska)
Pozivamo Vas da nam se pridružite na otvorenju izložbe “30 godina Slikarskog odjela Umjetničke škole Luke Sorkočevića” u četvrtak, 28. prosinca 2023. u 19h u Lazaretima, lađe I – III.
Organizaciju izložbe omogućili su Zaklada Caboga Stiftung, Grad Dubrovnik i Dubrovačka baština d.o.o.
Radujemo se vašem dolasku!

ADVENT NA VOJNOVIĆU: Adi Šoše & Matko i Brane
2023-12-29 20:00 - 23:30 | DUBROVNIK, Dubrovačko - neretvanska županija, 20000, Hrvatska

Parni valjak
2023-12-29 21:00 - 23:30 | Stradun, DUBROVNIK, Dubrovačko - neretvanska županija, 20000, Hrvatska

Doček Nove godine: Zdravko Čolić
2023-12-31 21:00 - 2024-01-01 02:00 | DUBROVNIK, Dubrovačko - neretvanska županija, 20000, Hrvatska
Doček Nove godine
ZDRAVKO ČOLIĆ
Ante Gelo bend
Pravu senzaciju priređuje ovogodišnji, jubilarni 10. Dubrovački zimski festival – spektakularni doček Nove godine uz nastup glazbene legende i jedne od najvećih zvijezda regije, Zdravka Čolića!

Novogodišnji koncert uz kamenice i pjenušac
2024-01-01 12:00 - 13:30 | Stradun, DUBROVNIK, Dubrovačko - neretvanska županija, 20000, Hrvatska

NOVOGODIŠNJI KONCERT (uz kamenice i pjenušac)
2024-01-01 12:00 - 13:00 | Stradun, DUBROVNIK, Dubrovačko - neretvanska županija, 20000, Hrvatska
NOVOGODIŠNJI KONCERT
01.01. ponedjeljak, na Stradunu u 12 sati

Dubrovački simfonijski orkestar
Dirigent: Ivan Josip Skender
Solisti: Marta Hut-sopran, Roko Radovan-tenor

PROGRAM:
Strauss & operne arije
Ulaz slobodan

Koncert je organiziran u suradnji sa Gradom Dubrovnikom i Turističkom zajednicom grada Dubrovnika

Klapa Šufit
2024-01-01 21:00 - 23:00 | Stradun, DUBROVNIK, Dubrovačko - neretvanska županija, 20000, Hrvatska
KLAPA ŠUFIT
koncert
Uobičajeno je prvog dana nove godine na Stradunu zapjevati uz dalmatinsku klapsku pjesmu, pa će tako u večernjim satima 1. siječnja 2024. nastupiti klapa Šufit.

Siječanjska predavanja IVANA VIĐENA “Preobrazba kroz šetnju, šetnja kroz preobrazbu: kroz dubrovačke (pri)gradske predjele”
2024-01-30 18:00 - 19:00 | Dubrovačke knjižnice, Znanstvena knjižnica, Ul. Cvijete Zuzorić 4, DUBROVNIK, Dubrovačko - neretvanska županija, 20000, Croatia (Local Name: Hrvatska)
Potaknute zanimanjem svojih korisnika, kao i ostale zaineresirane javnosti, Dubrovačke knjižnice ponovno će uz pomoć Ivana Viđena, povjesničara umjetnosti i arheologa, „prošetati“ dubrovačkim (pri)gradskim predjelima.
Svi oni koji su propustili prošlogodišnja travanjska predavanja – ali i oni koje žele ponoviti gradivo – tijekom siječnja moći će se podsjetiti one drevne mudrosti o stalnosti vječne mijene, kako u životu ljudi tako i u životu gradova. Predavanja pod zajedničkim nazivnikom „Preobrazba kroz šetnju, šetnja kroz preobrazbu: o mijenama dubrovačkih (pri)gradskih predjela“ osmišljena su kao pogled u slojevitu povijest Ploča, Pila s Konalom, Gruža i Lapada, ali uz naglasak na promjene i preobražaje koji su ih oblikovali te doveli i do današnje „slike Grada“. Koje je značenje i uloga svakoga od spomenutih (pri)gradskih predjela u prošloj i sadašnjoj „slici Grada“ te koje predodžbe o tomu postoje? Koliko znamo, a koliko mislimo da znamo i koje predrasude imamo o pojedinim mjestima i događajima? Predavanja će nastojati odgovoriti na ta i na druga pitanja te se „boriti“ i s uvriježenim, često i ne sasvim točnim, znanjima o Pločama, Pilama, Gružu i Lapadu.
Prvo predavanje tematizirat će povijesne mijene Ploča, a održat će se u utorak, 9. siječnja u Saloči od zrcala s početkom u 18 sati.
Ostala predavanja održavat će se u isto vrijeme i na istom mjestu prema sljedećem rasporedu:
utorak, 16. siječnja: Pile s Konalom
utorak, 23. siječnja: Gruž
utorak, 30. siječnja: Lapad

Predstavljanje knjige „Smrt/ljubav“ Mara Mojaša u Saloči od zrcala
2024-01-12 19:00 - 20:00 | Dubrovačke knjižnice, Znanstvena knjižnica, Ul. Cvijete Zuzorić 4, DUBROVNIK, Dubrovačko - neretvanska županija, 20000, Croatia (Local Name: Hrvatska)
Promocija knjiga „Smrt/ljubav“ autora Mara Mojaša upriličit će se u petak, 12. siječnja 2024., u 19 sati u Čitaonici Narodne knjižnice Grad.
Smrt/ ljubav je dark fantasy roman koji je tek prvi dio nadolazećeg serijala. Tema knjige je putovanje muškarca koji ima bliski kontakt sa smrću zbog kojeg završi u komi. Tijekom tog stanja, provodi dosta vremena s prekrasnom osobom koju ne želi više napustiti. Kad se probudi iz kome, ne može prestati misliti na nju. Ljubav uskoro prerasta u opsesiju, a glavni lik mijenja se pred našim očima.
Sve ljubitelji dark fantasy žanra ovaj će roman sigurno privući, posebno zbog široke lepeze likova, dinamične i zanimljive radnje te fantasy elemenata koji jedini odmiču radnju od stvarnog svijeta. Ovo djelo obećava emocionalno duboku priču koja će čitatelje držati zaokupljenima od početka do kraja.
Knjigu će predstaviti autor Maro Mojaš i lektorica Ivana Grkeš.

Radionica „Eterična ulja u svakodnevici“ s Ivanom Komšić
2024-01-13 10:30 - 13:00 | Dubrovačke knjižnice, Znanstvena knjižnica, Ul. Cvijete Zuzorić 4, DUBROVNIK, Dubrovačko - neretvanska županija, 20000, Croatia (Local Name: Hrvatska)
Dubrovačke knjižnice pozivaju na radionicu Eterična ulja u svakodnevici koja će se održati u prizemlju Narodne knjižnice Grad u subotu, 13. siječnja 2024. u 10:30 sati.
Voditeljica Ivana Komšić, studentica predškolskog odgoja i zaljubljenica u svijet eteričnih ulja, radionicom želi prenijeti svoje iskustvo i dosadašnje znanje o eteričnim uljima, jer vjeruje da svaka osoba zaslužuje i treba imati prirodu i prirodne proizvode u svom domu te time doprinijeti svojem zdravlju i zdravlju svoje obitelji. Radionica bi uključivala izradu nekih proizvoda koje inače koristimo u kućanstvu (omekšivača, gelova za rublje, seruma za lice).
Predviđeno trajanje radionice je 90 minuta. Za sudjelovanje se potrebno prijaviti (četvrtak, 11.01. do kraja dana) na e-mail: komsicivana104@gmail.com.

Predavanje Janka Andrijaševića "Tipovi ličnosti u književnosti i filmskoj umjetnosti"
2024-01-18 18:00 - 19:00 | Dubrovačke knjižnice, Znanstvena knjižnica, Ul. Cvijete Zuzorić 4, DUBROVNIK, Dubrovačko - neretvanska županija, 20000, Croatia (Local Name: Hrvatska)
Dubrovačke knjižnice organiziraju predavanje “Tipovi ličnosti u književnosti i filmskoj umjetnosti” prof. dr. sc. Janka Andrijaševića, koje će se u četvrtak, 18. siječnja 2024., s početkom u 18 sati održati u Narodnoj knjižnici Grad.
Predavanje će se baviti pojmom ličnosti, psihološkim kategorizacijama kroz povijest i reprezentacijama različitih tipova ličnosti u književnosti i na filmu. Također će se dotaknuti usporedbe zdrave, nezrele i patološke ličnosti. Različiti tipovi ličnosti, poput paranoidne, antisocijalne, histrionične, narcisoidne i sl. bit će ilustrirani konkretnim likovima u književnosti i filmskoj umjetnosti.
Predavanje je zamišljeno kao uvod u niz radionica koje će se od 25. siječnja do 28. ožujka, četvrtkom, s početkom u 18 sati održavati u Ogranku Lapad. Polaznici radionica nakon upoznavanja s osnovama psihologije ličnosti imat će priliku na zadanim književnim i filmskim predlošcima proučavati određene tipove. Predlošci će uključivati djela Somerseta Maughama, Jeanette Winterson, Vjenceslava Novaka, Jane Austen, Stephena Kinga, Anthonyja Burgessa i Margaret Mitchell.

FESTA OD KLAPA
2024-01-25 20:00 - 22:00 | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
Tradicionalna FESTA OD KLAPA u Kazalištu Marina Držića na programu je u četvrtak, 25. siječnja, s početkom u 20 sati. Na ovom humanitarnom koncertu, uz dubrovačke, nastupit će i klape sa šireg područja županije

Likovna radionica za djecu "Mali majstori olovke"
2024-01-26 17:00 - 18:00 | Dom Marina Držića, Široka 7, DUBROVNIK, Dubrovačko - neretvanska županija, 20000, Croatia (Local Name: Hrvatska)
Duje Medić, jedan od najistaknutijih hrvatskih slikara-grafičara mlađe generacije, od 17 do 18 sati održati će likovnu radionicu za djecu pod nazivom „Mali majstori olovke“. Na radionici će polaznicima otkriti ljepotu tradicionalne likovne tehnike zbog koje ovog umjetnika nazivaju veliki majstor olovke.

PROGRAM NOĆI MUZEJA 2024. @momadubrovnik
2024-01-26 17:00 - 2024-01-27 01:00 | Umjetnička galerija Dubrovnik, Frana Supila 23, DUBROVNIK, Dubrovačko - neretvanska županija, 20000, Hrvatska
UMJETNIČKA GALERIJA DUBROVNIK
17:00 – dječja likovna radionica INTERIJERI BRANKA KOVAČEVIĆA (voditeljica: Ivona Šimunović, kustos pedagog Umjetničke galerije Dubrovnik)
*Po uzoru na prepoznatljive motive interijera Branka Kovačevića vezano uz aktualnu veliku izložbu BRANKO KOVAČEVIĆ (1911.-1988.) Iz dubrovačkih zbirki djeca će u likovnoj tehnici slikanja na štafelajima imati priliku izraditi interijere na osnovu viđenoga. Kroz izložbu će ih provesti Ivona Šimunović, kustos pedagog Umjetničke galerije Dubrovnik koja će ih i voditi kroz radionicu. Radionica je besplatna za sve sudionike, ali zbog ograničenog broja, potrebno se unaprijed prijaviti i to do četvrtka, 25. siječnja 2024. na email: ivona.simunovic@momad.hr. Trajanje radionice je 45 minuta.
19:30 – stručno kustosko vodstvo kroz izložbu BRANKO KOVAČEVIĆ (1911.-1988.) Iz dubrovačkih zbirki (dr.sc. Rozana Vojvoda, autorica izložbe i muzejska savjetnica Umjetničke galerije Dubrovnik)
* Izložba se bavi interpretacijom opusa Branka Kovačevića i ističe njegove najvažnije preokupacije u određenim periodima – dijalog s nasljeđem moderniteta, shvaćanje forme i prostora te poglavito odnos prema dubrovačkom ambijentu. Mediteranski i dubrovački kontekst neizostavan je u proučavanju i valoriziranju djela Branka Kovačevića, bilo da je riječ o prikazima kamene školjke Dubrovnika koju umjetnik interpretira konstruktivističkim leksikom, slikama gradskih i otočkih kuća i đardina ili melankoličnim interijerima s bezbrojnim referencijama na neka prošla razdoblja. Izložena su djela iz javnog i privatnog vlasništva u Dubrovniku, a najveći broj umjetnina posuđen je od dr.sc. Vesne Čučić, pastorke Branka Kovačevića, ujedno i stručne suradnice na izložbi. Autorica i kustosica izložbe je dr.sc. Rozana Vojvoda, muzejska savjetnica Umjetničke galerije Dubrovnik.
20:00 – VLADIMIR DODIG TROKUT: IMAGINE – otvorenje izložbe / predstavljanje umjetničke instalacije
* Instalacija čini crni kavez visok gotovo tri metra u kojem je zaključan, odnosno, zatvoren predimenzionirani pištolj. Naziv instalacije aludira na evergreen Johna Lennona koja nosi poruku mira, a upravo se ta poruka želi poslati postavljanjem ove instalacije, s obzirom na cjelokupna svjetska zbivanja. Pištolj jest za umjetnika bio nedvojbeni simbol rata, ubijanja i nasilja, štoviše, egzekucija. Uz samog umjetnika, na instalaciji je više od pet godina radio i galerist Miloš Glavurtić koji je ovu je instalaciju nazvao „Sloboda pticama, zatvor oružju“.
Vladimir Dodig Trokut originalni rad napravio je 1991. pod nazivom Poj ptica pjevalica, a povećanu verziju IMAGINE 2018. Rad je već bio izložen u Švicarskoj, ispred muzeja Albertina u Beču, na zlatnom Peristilu u Splitu, ispred HNK u Zagrebu i nedavno u Arsenalu u Hvaru. Rad sa univerzalnom antiratnom porukom vidjelo je do sada oko 12’000.000 ljudi, a slijedeće destinacije su Madrid, Guernica, Paris, London.
Instalacija će u atriju Umjetničke galerije Dubrovnik biti postavljena do 24. veljače 2024.
Vladimir Dodig Trokut (1949.-2018.) hrvatski je konceptualni umjetnik i kolekcionar. Djelovao je od 1968. u Splitu kao član skupine Crveni Peristil, a od 1976. u Zagrebu. Ostvario je osebujan umjetnički opus, koji među ostalim obuhvaća akcije i performanse te objekte, instalacije, sobe čudesa i problemske izložbe. Njegov muzeološki projekt Anti-muzej rezultirao je golemom zbirkom znatne kulturološke i dokumentarne vrijednosti, sakupljenom uglavnom od odbačenih predmeta.
21:00 – stručno kustosko vodstvo kroz izložbu BRANKO KOVAČEVIĆ (1911.-1988.) Iz dubrovačkih zbirki (dr.sc. Rozana Vojvoda, autorica izložbe i muzejska savjetnica Umjetničke galerije Dubrovnik)
* Izložba se bavi interpretacijom opusa Branka Kovačevića i ističe njegove najvažnije preokupacije u određenim periodima – dijalog s nasljeđem moderniteta, shvaćanje forme i prostora te poglavito odnos prema dubrovačkom ambijentu. Mediteranski i dubrovački kontekst neizostavan je u proučavanju i valoriziranju djela Branka Kovačevića, bilo da je riječ o prikazima kamene školjke Dubrovnika koju umjetnik interpretira konstruktivističkim leksikom, slikama gradskih i otočkih kuća i đardina ili melankoličnim interijerima s bezbrojnim referencijama na neka prošla razdoblja. Izložena su djela iz javnog i privatnog vlasništva u Dubrovniku, a najveći broj umjetnina posuđen je od dr.sc. Vesne Čučić, pastorke Branka Kovačevića, ujedno i stručne suradnice na izložbi. Autorica i kustosica izložbe je dr.sc. Rozana Vojvoda, muzejska savjetnica Umjetničke galerije Dubrovnik.
GALERIJA DULČIĆ MASLE PULITIKA
21:00 – PIANO DUO G2 – Marija Grazio i Stefani Grbić (koncert; različiti stilovi)
*aktualna izložba – “Dubrovački koloristi” koja predstavlja selekciju vrhunskih radova iz zbirke Umjetničke galerije Dubrovnik koji predstavljaju evolutivni slijed tzv. “dubrovačkog kolorizma” –specifičnog slikarskog izričaja obilježenog mediteranskom motivikom, jarkom paletom, ekspresionističkim duktusom i vibrantnošću slikarske površine.
Zastupljeni umjetnici su: Ignjat Job (1895. –1936.), Ivan Ettore (1910. –1938.), Gabro Rajčević (1912. –1943.), Božidar Rašica (1912. – 1992.), Ivo Dulčić (1916. –1975.), Antun Masle (1919. –1967.), Đuro Pulitika (1922. –2006.), Ivo Vojvodić (1923. –1994.), Josip Trostmann (1938.), Lukša Peko (1941.), Josip Škerlj (1941.), Viktor Šerbu (1938.) i Tomo Gusić (1931.).
Izložba nadopunjuje stalni postav radova Iva Dulčića, Antuna Masle i Đura Pulitike na prvom katu Galerije Dulčić Masle Pulitika, a kustosice izložbe su muzejske savjetnice Umjetničke galerije Dubrovnik Petra Golušić i dr.sc. Rozana Vojvoda.
ATELIJER PULITIKA
18:00 – 00:00 – izložba TRANSFER (multimedijalna produkcija i video mapping odabranih skulptura iz zbirke Umjetničke galerije Dubrovnik; autorica Ivona Šimunović, kustos pedagog Umjetničke galerije Dubrovnik)
*Novi programi, nove suradnje, novi kreativni pristup, nove prezentacije muzejskih sadržaja, te naposljetku nova publika, tema je ovogodišnje Noći muzeja. Složenost ovogodišnje teme stavlja nas pred izazov, da kroz postojeće muzejske sadržaje stvorimo nova, široka, multimedijalna audio-vizualna iskustva i doživljaje, koje će te iste sadržaje usmjeriti u nove tokove prezentacije. Kao takvi dodatno će naglasiti emociju i reakciju, te stvoriti nove komunikacijske procese. Upravo zahvaljujući tim novim načinima prezentacije, muzejski predmet dolazi u središte priče, još naglašenije i intenzivnije, gotovo kao glavni lik nekog filma, koji promišljeno i selektivno osvaja svoju publiku, generaciju koja obilježava novo, dinamično vrijeme konstantnih promjena i razvoja.
Izložba Transfer u suradnji s PIXEL dizajnom prenosi nam mali dio skrivenog fundusa Umjetničke galerije Dubrovnik u prostor Atelijera Pulitika, koji se za manifestaciju Noći muzeja pretvara u virtualno uprizorenje izložbe, koja nam kroz kratko vrijeme nudi atraktivnu, nekonvencionalnu i pokretljivu priču o skulpturama 20. stoljeća iz zbirke.
Autorica izložbe je Ivona Šimunović, kustos pedagog Umjetničke galerije Dubrovnik.
ONLINE PROGRAM
– nagradna pitalica
– prvi ciklus virtualnih šetnja kroz izložbu BRANKO KOVAČEVIĆ (1911.-1988.) Iz dubrovačkih zbirki (dr.sc. Rozana Vojvoda, autorica izložbe i muzejska savjetnica Umjetničke galerije Dubrovnik)
– nagradni ART KVIZ (Petra Golušić, muzejska savjetnica Umjetničke galerije Dubrovnik)
• 30 % popusta na sve kataloge, monografije, plakate i suvenire u izdanju UGD u muzejskoj suvenirnici

Besplatno tematsko vođenje "Zlatno doba Dubrovnika"
2024-01-26 17:30 - 19:00 | Pile, Brsalje, DUBROVNIK, Dubrovačko - neretvanska županija, 20000, Croatia (Local Name: Hrvatska)
DOM MARINA DRŽIĆA
BESPLATNO TEMATSKO VOĐENJE „ZLATNO DOBA DUBROVNIKA“
Dom Marina Držića, u sklopu Zimskog festivala, organizira besplatno tematsko vođenje „Zlatno doba Dubrovnika“ za naše sugrađane i posjetitelje Grada. Nakon što smo u prethodnim tematskim vođenjima upoznavali život i djelo Marina Držića, razne aspekte svakodnevnog života te suvremenike njegovog doba, u novom tematskom vođenju nastavljamo upoznavati svakodnevicu, ali i političku situaciju Dubrovnika tijekom 15. i 16. st., tj. njegovog „zlatnog doba“. To je vrijeme kad mala, ali važna Dubrovačka Republika zaokružuje svoj teritorij, gradi vodovod, pokreće suknarsku industriju te, kako bi osigurala političku stabilnost, jedno vrijeme plaća dva danka. Ne manje važno, materijalno blagostanje i osjećaj sigurnosti bili su plodno tlo za razvoj kulture i umjetnosti. Upravo tada Marin Držić piše i prvi put u Dubrovniku izvodi svoja dramska djela, inspiriran sugrađanima i ritmom gradske svakodnevice: dočekuju se strani gosti, ispraćaju poklisari harača, kažnjavaju prijestupnici, svečanosti se obilježavaju raznim ceremonijalima, ali i zabavom za puk.
Upoznajte svakodnevicu života „zlatnog doba“ Dubrovnika, ali i detalje Držićeve živopisne biografije tijekom šetnje u koju će vas povesti licencirana turistička vodičica Marina Missoni Barišić. Početak tematskog vođenja je na Pilama (pored Amerlingove fontane) te slijedi nastavak i zaustavljanje na sljedećim lokacijama: Poljana Paskoja Miličevića (pored crkve Sv. Spasa), Placa, Luža, Pred Dvorom, stara gradska luka, Strossmayerova ulica, žitnica Rupe (ispred). Nakon silaska Ulicom od Domina, vođenje završava ispred Doma Marina Držića.
Tematska vođenja na hrvatskom jeziku će se održati u petak, 26. siječnja u 17.30 sati. Predviđeno trajanje tematske ture je 1 sat i 30 minuta.
Po terminu se može maksimalno prijaviti 20 posjetitelja, pa molimo da svoj dolazak najavite na mail: ured@muzej-marindrzic.eu ili na broj *385 91 61 51 590 (pozivom ili SMS porukom, Viber ili Whatsapp).
Kroz besplatna tematska vođenja koje Dom Marina Držića već godinama organizira prošli su brojni sugrađani i posjetitelji Dubrovnika. Obilazeći autentične gradske lokalitete približavamo im život i djelo najpoznatijeg hrvatskog komediografa Marina Držića, ali ih upoznajemo i sa zanimljivim detaljima iz bogate dubrovačke povijesti.
Veselimo se Vašem dolasku!

Noć muzeja u Dubrovačkim muzejima
2024-01-26 18:00 - 2024-01-27 01:00 | Knežev dvor, DUBROVNIK, Dubrovačko - neretvanska županija, 20000, Hrvatska
Za Noć muzeja 2024. koja se održava u petak, 26. siječnja 2024. od 18:00 do 1:00 sat poslije ponoći, Dubrovački muzeji pripremili su bogat i raznolik program.
KULTURNO-POVIJESNI MUZEJ U KNEŽEVU DVORU
18:00 -01:00
Uz stalni postav Kulturno-povijesnog muzeja, mogu se pogledati izložbe: „Božidar Gjukić – ratne fotografije 1991./1992.“, „Brodovi na fotografijama i razglednicama od sredine 19. do sredine 20. stoljeća“ i “ Časoslov sv. Vlaha iz 1723.: uz 300. obljetnicu rimskoga dopuštenja i tiskanja“
20:00 – 20:45
Izvedbeno predavanje Ivane Jelače „Razvoj publike na djelu“
POMORSKI MUZEJ U TVRĐAVI SV. IVANA
18:00 – 01:00
Uz stalni postav Pomorskog muzeja, za najmlađe bit će otvoren dječji kutak u kojem se nalazi interaktivni polumodel dubrovačke karake
20:00 / 22:00
Prizori i dijalozi iz pomorskog života Dubrovačke Republike „Žive slike koje brontulaju“, učenici Ekonomske i trgovačke škole Dubrovnik
ETNOGRAFSKI MUZEJ U ŽITNICI „RUPE“
18:00 – 01:00
Uz stalni postav Etnografskog muzeja, može se pogledati izložba “Čarolija tekstila – Tradicijsko ruho iz fundusa Etnografskog muzeja“
21:00 – 21:45
Folklorna revija „Čarolija tekstila iz Linđova škafetina“

ARHEOLOŠKI MUZEJ U TVRĐAVI „REVELIN“
18:00 – 01:00
Uz dvije izložbe Arheološkog muzeja, može se pogledati izložba “Skriveno blago dubrovačke katedrale – numizmatički nalazi“, a za najmlađe posjetitelje bit će otvoren novouređeni dječji kutak.
18:00 – 19:30 radionica za djecu od 7 do 8 godina „Slovom po slovom do nove muzejske publike“

Sve publikacije i suveniri Dubrovačkih muzeja bit će na popustu do 20%.
